Velkommen til Hour of Code
Hej. Jeg hedder Kathleen Kennedy og er producer på Star Wars: The Force Awakens. I dag skal du
arbejde sammen med en af vores stjerner, BB-8. BB-8 er en lille droide. Alt han foretager sig og
hver eneste bevægelse han udfører, er kontrolleret af software. Viden om programmering
har betydning i enhver branche, lige meget om det er reklame, sundhed eller filmproduktion. Der er
hundredevis af programmører, som arbejder sammen for at lave en film som The Force Awakens.
Hej. Jeg hedder Rachel Rose. Jeg er Senior R&D engineer hos ILM og leder af vores animations- og figurudviklingsteam.
I The Force Awakens, er jeg ansvarlig for at hjælpe kunstnerne med at udvikle
de bevægelige dele af væsenerne, der får dem til at virke
som troværdige indbyggere i en galakse fjernt, fjernt herfra. I den næste time, skal vi kode
vores eget Star Wars spil, og du skal lære de grundlæggende begreber indenfor programmering. Normalt er programmering
en masse tekst, men vi vil bruge blokke her, som vi blot kan trække og slippe, for
at skrive programmer. Til at begynde med, skal vi arbejde sammen med Rey om at programmere BB-8 til at
samle en masse metalskrot. Din skærm er inddelt i tre områder.
Til venstre er Star Wars spillet, hvor din kode vil køre. Der er vejledning
til hver opgave lige under spillet. I midten er værktøjskassen, hvor hver af blokkene
er en kommando som BB-8 kan forstå. Det hvide område til højre er dit arbejdsområde,
og det er her du bygger dit program.
Hvad sker der, hvis jeg trækker moveLeft blokken til arbejdsområdet? Så går BB-8 et skridt til venstre
i spillet. Og hvis jeg vil have BB-8 til at gøre noget andet bagefter? Så kan jeg tilføje
en blok mere til vores program. Jeg vælger moveUp-blokken, og trækker den hen under min
moveLeft-blok indtil den bliver markeret. Så slipper jeg, og de to blokke vil
hænge sammen. Når jeg trykker "Kør" igen vil BB-8 udføre
alle de kommandoer der er i arbejdsområdet - fra top til bund. Hvis du får brug for at slette
en blok, skal du bare trække den tilbage i værktøjskassen. Når du har trykket
på "Kør", kan du altid trykke "Nulstil" for at få BB-8 tilbage til start. Lad os komme i gang!